GiliGold/VAD_KnessetCorpus huggingface dataset:
<שר התשתיות הלאומיות האנרגיה והמים יובל שטייניץ: אף שר אנרגיה לא היה מעז, לשקול בכלל, לבטל את יחידות 4-1 ולבנות תחנות גזיות במקומן ולהסתמך יותר על גז והרבה פחות על פחם ללא מתווה הגז.
<שר התשתיות הלאומיות האנרגיה והמים יובל שטייניץ: זה תנאי ראשון, אבל זה לא מספיק.
<שר התשתיות הלאומיות האנרגיה והמים יובל שטייניץ: אין ספק שגם אם יש לנו שלושה מאגרי גז ושלוש אסדות, עדיין זו מערכת שיש לה את הרגישויות ואת הפגיעות משלה, בין השאר כלפי איומי ביטחון.
<שר התשתיות הלאומיות האנרגיה והמים יובל שטייניץ: מה שעשינו – אני לא יכול לפרט את כל הצדדים, כי חלק מהצדדים של הביטחון האנרגטי והצעדים שנקטנו בכוונה נידונו בקבינט ולא בממשלה, אבל אני אומר רק באופן כללי – למה אני משוכנע שהמהלך הזה לא יבוא על חשבון הביטחון האנרגטי של מדינת ישראל?
<שר התשתיות הלאומיות האנרגיה והמים יובל שטייניץ: משתי סיבות: אחת – התחנות הפחמיות 4-1 יישמרו כרזרבה לשעת חירום, ככוננות לשעת חירום, כלומר אם חלילה וחס קרה אסון או מתרחשת מלחמה ויש פגיעה באספקת הגז או בתחנות הגז או באסדות הגז או בצנרת הגז ואי אפשר לספק גז בכלל או בכמויות מספיקות, המערכת תיבנה כך שיהיה ניתן להוציא את התחנות האלה מהניילון ובטווחי זמן קצרים להפעיל אותם לתקופת החירום עד שהגז יחזור.
<שר התשתיות הלאומיות האנרגיה והמים יובל שטייניץ: זה הגיבוי הראשון.
<שר התשתיות הלאומיות האנרגיה והמים יובל שטייניץ: הגיבוי השני הוא לתחנה הגזית עצמה - - -
<שר התשתיות הלאומיות האנרגיה והמים יובל שטייניץ: לא, בשעות.
<שר התשתיות הלאומיות האנרגיה והמים יובל שטייניץ: זאת שאלה שתיכף אולי יתייחס אליה גם יושב ראש חברת חשמל.
<שר התשתיות הלאומיות האנרגיה והמים יובל שטייניץ: השאלה היא כמובן מה רמת התחזוקה ומה רמת הכוננות, שאנחנו מחזיקים את התחנות הללו.
<שר התשתיות הלאומיות האנרגיה והמים יובל שטייניץ: המטרה שלנו היא להגיע למצב - - -
<שר התשתיות הלאומיות האנרגיה והמים יובל שטייניץ: זאת באמת שאלה על מצב הכוננות, זה בין ימים לשעות, יושב פה יפתח יושב ראש חברת חשמל שיתייחס לזה אחר כך.
<שר התשתיות הלאומיות האנרגיה והמים יובל שטייניץ: הדבר השני, שהוא לא פחות חשוב, זה היכולת שלנו לבנות את התחנה כך, שבמידה ולא יהיה גז – נניח שיש פתאום פגיעה כזו או אחרת במערכת הולכת הגז, תהיה רזרבה של דלקים אלטרנטיביים וגם צנרת שיכולה להוביל דלקים אלטרנטיביים, כך שאם חלילה וחס אנחנו באירוע ביטחוני מקיף ויש פגיעה משמעותית במערכת הולכת הגז, אז ניתן לייצר חשמל גם בתחנה הזאת באמצעות דלק או סולר.
<שר התשתיות הלאומיות האנרגיה והמים יובל שטייניץ: זאת אומרת, יש לנו פה גיבוי כפול, גם היכולת להוציא את הפחמית מהניילונים ולהשתמש בה בשעת חירום לאומית, וגם היכולת להפעיל את התחנה הגזית, במידה והיא לא נפגעה ונפגעה מערכת ההולכה, בדלקים חלופיים.
<שר התשתיות הלאומיות האנרגיה והמים יובל שטייניץ: זה עולה כסף, אנחנו מדברים פה על מאגרי דלק וצנרת לשעת חירום, זה עולה כסף, אבל זה מה שמאפשר לנו - - -
<שר התשתיות הלאומיות האנרגיה והמים יובל שטייניץ: דלק רגיל.
<שר התשתיות הלאומיות האנרגיה והמים יובל שטייניץ: לא, סולר.
<שר התשתיות הלאומיות האנרגיה והמים יובל שטייניץ: אם בשעת חירום מערכת הולכת הגז תיפגע ולא נוכל לספק בכלל גז או מספיק גז לתחנה הזאת ואנחנו חלילה וחס באירוע ביטחוני חמור ואנחנו צריכים חשמל לאזרחי ישראל, לבתי החולים, לבסיסי הצבא, לתעשייה, לכל מה שצריך, הרי לא נוכל להישאר בלי חשמל בכלל בשעת חירום, אז נוכל להפעיל את התחנה הזאת באמצעות מאגרי דלק וצנרת דלק, שתיתן לה גיבוי נוסף.
<שר התשתיות הלאומיות האנרגיה והמים יובל שטייניץ: לכן בנינו את המערכת בצורה כזו וגם קיבלנו משאבים, בצורה כזו שתאפשר לנו לבצע את המהלך הזה מתוך מחויבות מלאה לביטחון האנרגטי.
<שר התשתיות הלאומיות האנרגיה והמים יובל שטייניץ: לגבי קצב הפעולה, אני התחייבתי והודעתי על כך, שעד שנת 2022 – שזה היה תאריך היעד להתקנת סולקנים, שגם הם דרך אחרת להפחית את הזיהום בצורה דרמטית – תקום התחנה הגזית, שתחליף את התחנה הפחמית.
<שר התשתיות הלאומיות האנרגיה והמים יובל שטייניץ: זה קצב מהיר מאוד של הקמת תחנת כוח, כי מה שאנחנו מכירים זה תחנת כוח בגז, במקום תחנת כוח בפחם, ואז אנחנו מאפסנים את זה בפחם ומפעילים את זאת בגז.
<שר התשתיות הלאומיות האנרגיה והמים יובל שטייניץ: כדי לעמוד בקצב המהיר הזה, אנחנו צריכים לנקוט בצעדים שיאפשרו לנו תוך חמש, שש שנים להקים את התחנה הזאת.
<שר התשתיות הלאומיות האנרגיה והמים יובל שטייניץ: אם נצליח לקצר את לוחות הזמנים, מה טוב.
<שר התשתיות הלאומיות האנרגיה והמים יובל שטייניץ: לכן אני אומר את זה פה בפעם הראשונה – החלטתי וגם הודעתי כבר לחברת חשמל, שבמסגרת הרפורמה אנחנו נאפשר לחברת חשמל להקים את התחנה הזו באתר בחדרה, באתר חברת חשמל בחדרה – זה יקצר בכמה שנים את הקמת התחנה, כי הרי בהקמת תחנה יש כמה שנים של בניית התחנה, אבל יש שנים, לפעמים זה יותר שנים, של סטטוטוריקה.
<שר התשתיות הלאומיות האנרגיה והמים יובל שטייניץ: אם אתה הולך לאזור חדש או לאתר חדש, תמיד חושבים שזה מהיר, אבל בדרך כלל זה מה שלוקח, אם אתה מסתכל על תחנות כוח גזיות שנבנו.
<שר התשתיות הלאומיות האנרגיה והמים יובל שטייניץ: אפילו בדרום שם פחות צפוף ויותר קל, בדרך כלל לקח שבע, שמונה שנים לסטטוטוריקה ושלוש, ארבע שנים ההקמה, מהרגע שהיה אישור להקים.
<שר התשתיות הלאומיות האנרגיה והמים יובל שטייניץ: על מנת לקצר את לוחות הזמנים, כדי שנוכל לעמוד בלוחות הזמנים, ואולי בעזרת השם גם לקצר אותם קצת, אנחנו נאפשר לחברת חשמל לבנות את התחנה הזאת באתר בחדרה ואז היא תופעל על ידי גורמים פרטיים כחלק מהרפורמה בחברת חשמל.
<שר התשתיות הלאומיות האנרגיה והמים יובל שטייניץ: לא, חברת חשמל תבנה את התחנה וגורם פרטי יפעיל אותה.
<שר התשתיות הלאומיות האנרגיה והמים יובל שטייניץ: אדוני היושב ראש, ב-15,10 שנים האחרונות נבנו בישראל מספר תחנות כוח שמופעלות בגז.
<שר התשתיות הלאומיות האנרגיה והמים יובל שטייניץ: חלקן נבנו על ידי חברת חשמל ונמצא המימון, זה חלק מתכנית הפיתוח של חברת חשמל, וחלקן נבנו על ידי גורמים פרטיים ונמצא המימון גם שם.
<שר התשתיות הלאומיות האנרגיה והמים יובל שטייניץ: אנחנו כרגע דנים בשאלה הזאת.
<שר התשתיות הלאומיות האנרגיה והמים יובל שטייניץ: היא אולי מעוניינת, ויש לנו חברת חשמל איכותית וטובה - -
<שר התשתיות הלאומיות האנרגיה והמים יובל שטייניץ: - - אבל בסוף את המדיניות במשק החשמל – אני מתייעץ עם חברת חשמל, שומע את עמדתה, אבל אני קובע את המדיניות.
<שר התשתיות הלאומיות האנרגיה והמים יובל שטייניץ: אני רוצה להגיד לך, שגם בחברת חשמל בהתחלה אולי לא היו מאושרים מהמהלכים של ביטול D או הפחתת הפחם או 4-1, אבל האחריות היא בסוף עלי.
<שר התשתיות הלאומיות האנרגיה והמים יובל שטייניץ: אני לוקח את האחריות שלי, ואני חושב שבחברת חשמל יש קשב רב והמדיניות הזאת כבר הפכה למדיניות גם של משרד האנרגיה ורשות החשמל וגם של חברת החשמל.
<שר התשתיות הלאומיות האנרגיה והמים יובל שטייניץ: יש שינוי מדיניות, אבל השינוי מדיניות הזה הוא לא רק אצל השר – גם ברשות החשמל והוא גם כבר בחברת החשמל.
<שר התשתיות הלאומיות האנרגיה והמים יובל שטייניץ: חברת החשמל בהחלט אימצה וקיבלה את המדיניות החדשה.
<שר התשתיות הלאומיות האנרגיה והמים יובל שטייניץ: גם בנושא ההקמות, זאת אחריות שלי בסוף, אנחנו רוצים ללכת לרפורמה במשק החשמל – לא אכנס עכשיו לרפורמה, זה לא נושא הדיון – אבל במסגרת הזאת מה שהחלטתי, וגם הודעתי לחברת חשמל, זה שהם יבנו את התחנה, הם לא הגורם שיפעיל אותה.
<שר התשתיות הלאומיות האנרגיה והמים יובל שטייניץ: אנחנו עובדים עכשיו על הפרטים של המהלך המהיר הזה.
<שר התשתיות הלאומיות האנרגיה והמים יובל שטייניץ: אדוני היושב ראש, אני רוצה לסכם ולהודות לך שהזמנתי אותי ונתת לי הזדמנות להציג כאן את המהפך הזה בתחום הפחם ובתחום האנרגיה בכלל במדינת ישראל.
<שר התשתיות הלאומיות האנרגיה והמים יובל שטייניץ: אנחנו הולכים לדרך חדשה, ואני תופס את תפקידי כשר אנרגיה בצורה קצת שונה מהעשורים הקודמים.
<שר התשתיות הלאומיות האנרגיה והמים יובל שטייניץ: התפקיד שלי, כמובן שהאחריות הראשונית שלי היא לספק אנרגיה אמינה – גם זולה ככל האפשר, אבל קודם כל אמינה על מדינת ישראל – אבל תוך מאמץ מתמיד לשפר את איכות האוויר ואת בריאות הציבור במדינת ישראל.
<שר התשתיות הלאומיות האנרגיה והמים יובל שטייניץ: אני לא יכול להתעלם מהדבר הזה, אני לא יכול להשאיר את זה רק לגופים אחרים או למשרדים אחרים.
<שר התשתיות הלאומיות האנרגיה והמים יובל שטייניץ: אני תופס את התפקיד שלי כשר אנרגיה – אנרגיה אמינה, נקייה ובריאה ככל האפשר.
<שר התשתיות הלאומיות האנרגיה והמים יובל שטייניץ: זאת המדיניות החדשה במשרד האנרגיה, ושלוש ההחלטות בתחום הפחם וגם כמובן בתחום האנרגיות החדשות, מצביעות על כך שהמדיניות הזאת היא לא רק מדיניות בעל פה, אלא זאת המדיניות שמתחילה להתבצע הלכה למעשה.
<שר התשתיות הלאומיות האנרגיה והמים יובל שטייניץ: תודה רבה.
<שר התשתיות הלאומיות האנרגיה והמים יובל שטייניץ: קודם כל, אני מאוד מודה לך על השאלה.
<שר התשתיות הלאומיות האנרגיה והמים יובל שטייניץ: אני אענה בקצרה, ואני אתן למנכ"ל ואולי גם לראש רשות חשמל להתייחס.
<שר התשתיות הלאומיות האנרגיה והמים יובל שטייניץ: קודם כל, מה שאמרת, אדוני היושב ראש, כמובן מאוד נכון, כי לקבל החלטות זה לא קל, אבל לבצע אותן זה עוד יותר קשה.
<שר התשתיות הלאומיות האנרגיה והמים יובל שטייניץ: אני חושב שעד היום ההחלטות שכבר החלטתי במשק האנרגיה, לשמחתי – אבל זאת עבודה קשה מאוד – מתבצעות.
<שר התשתיות הלאומיות האנרגיה והמים יובל שטייניץ: ההפחתה של 15%, אנחנו עכשיו מתקרבים לסוף 2016 התבצעה.
<שר התשתיות הלאומיות האנרגיה והמים יובל שטייניץ: ההחלטה על הוצאת המכרזים זה עדיין לא הביצוע בפועל, אבל הוצאת המכרזים מתבצעת בימים אלה.
<שר התשתיות הלאומיות האנרגיה והמים יובל שטייניץ: המכירה של כריש, תנין, שהיו כאלה שחשבו שהיא לא תתבצע, אתמול התחיל פירוק המונופול בגז, אחד משלושת המאגרים – הקטן יותר, אבל משמעותי למשק המקומי – כריש, תנין כבר לא בידיים של דלק ונובל, הוא עבר לידיים אחרות של אנרג'יאן.
<שר התשתיות הלאומיות האנרגיה והמים יובל שטייניץ: אתמול זה אושר סופית.
<שר התשתיות הלאומיות האנרגיה והמים יובל שטייניץ: הפיתוח של תמר והתחלת הפיתוח של לוויתן מתבצע בשטח.
<שר התשתיות הלאומיות האנרגיה והמים יובל שטייניץ: אסדת הקידוח ברקן מרחיבה את תמר ואמורה לעבור תוך חודשיים, שלושה להתחלת קידוחי הפיתוח בלווייתן.
<שר התשתיות הלאומיות האנרגיה והמים יובל שטייניץ: כלומר, קודם כל אנחנו רואים שהדברים בשטח שכבר החלטנו עליהם, כולל לוחות הזמנים של המתווה – שרבים חשבו שהוא לא יעבוד, או שהדברים לא יקרו – קורים בשטח.
<שר התשתיות הלאומיות האנרגיה והמים יובל שטייניץ: שנית, לגבי ההחלטה אני רוצה להוסיף עוד דבר אחד.
<שר התשתיות הלאומיות האנרגיה והמים יובל שטייניץ: ולשאלה הזאת, עד חודש מרץ, כלומר ברבעון הראשון של 2017, אנחנו נגבש סופית את הפרטים של הקמת התחנה הגזית, ואני מתכוון להביא את זה להחלטת ממשלה, לעגן את זה גם בהחלטת ממשלה, את כל הפרטים, כדי שהמדיניות הזו, שהיא כרגע מדיניות של שר האנרגיה – שזה מחייב את הממשלה – תעוגן גם בהחלטת ממשלה.
<שר התשתיות הלאומיות האנרגיה והמים יובל שטייניץ: אנחנו מתחילים לגבש עכשיו את הדרכים להקמה, כולל כל מה שאמרת בצד הפיננסי, וכבר ברבעון הראשון של 2017 – אני אומר כאן עד סוף הרבעון, אולי זה יהיה גם קודם – אנחנו נביא החלטת ממשלה מפורטת, ואחרי הדבר הזה אני אשמח גם שתזמינו אותנו עוד פעם כדי להציג את הפרטים.
<שר התשתיות הלאומיות האנרגיה והמים יובל שטייניץ: מאחר שהמהלך הזה כל כך חשוב, אני לא מתכוון להשאיר את זה רק כמהלך של משרד האנרגיה, אני הולך לעגן אותו בהחלטת ממשלה כבר ברבעון הראשון של 2017.
<שר התשתיות הלאומיות האנרגיה והמים יובל שטייניץ: אדוני המנכ"ל, אתה רוצה להגיב?
<שר התשתיות הלאומיות האנרגיה והמים יובל שטייניץ: תאמין לי, זה רק יעזור לנו.
<שר התשתיות הלאומיות האנרגיה והמים יובל שטייניץ: לפני שאני עוזב ומשאיר את הבמה לאנשים שמבצעים את המדיניות הזאת תחת עיני הפקוחה ותחת עיניכם הפקוחות, אני רוצה להעיר שתי הערות.
<שר התשתיות הלאומיות האנרגיה והמים יובל שטייניץ: ראשית, העובדה שפעם בכמה חודשים מתקיים פה דיון מעקב, אני רואה בה סיוע לכך שנוכל לבצע את הדברים, זה טוב מבחינתי, זה רק יעזור לנו להאיץ את המערכת לבצע את הדברים כפי שהחלטנו עליהם.
<שר התשתיות הלאומיות האנרגיה והמים יובל שטייניץ: שנית, דיברת על אנרגיות מתחדשות.
<שר התשתיות הלאומיות האנרגיה והמים יובל שטייניץ: קודם כל, מה שאמרת נכון, דווקא השבוע בהחלט היה צעד מאוד חשוב, שהוא חלק מהמון צעדים, וזאת ההחלטה לגבי הגגות.
<שר התשתיות הלאומיות האנרגיה והמים יובל שטייניץ: ההחלטות שהתקבלו בכנסת, בשיתוף חברי כנסת שפעילים בנושא, אבל גם בשיתוף משרד האוצר כמובן ביחד אתנו, משרד האנרגיה, גם הפטור ממסים, גם ההבטחות לגבי ציוות, גם לבעלי עסקים.
<שר התשתיות הלאומיות האנרגיה והמים יובל שטייניץ: הרצון שלנו הוא שאנרגיה מתחדשת לא תיוצר רק בחוות ענק בנגב, אלא גם שעל גגות מדינת ישראל – כמו שבעבר היינו חלוצים בדודי שמש – יהיה כדאי, לא רק מבחינה כלכלית, אלא גם מבחינה בירוקרטית, שהרגולציה לא תהיה כזו שלא רוצים להתעסק איתה, שיהיה פשוט וכדאי לאזרחים פרטיים ולבעלי עסקים להקים מתקנים של ייצור פחם ואנרגיה סולארית על הגגות, ואז אתה גם פחות פוגע בטבע, כי כמה טבע כבר יש לנו?
<שר התשתיות הלאומיות האנרגיה והמים יובל שטייניץ: בסוף תחנות כוח, ובטח תחנות כוח סולאריות, גם גוזלות שטחים בטבע.
<שר התשתיות הלאומיות האנרגיה והמים יובל שטייניץ: אנחנו רוצים שחלק נכבד מזה יהיה על הגגות, זה גם תורם לביזור במערכת ויש לזה ערכים חיוביים.
דוד אמסלם: שלום לכולם, אני פותח את הישיבה בנושא: פרק ז' שכולו מים וביוב, מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017-2018), התשע"ז-2016, רביזיה.
דוד אמסלם: אני מעמיד להצבעה, מי בעד הרביזיה, מי נגד, מי נמנע?
דוד אמסלם: הרביזיה בעצם התקבלה ואנחנו פותחים את הדיון מחדש.
דוד אמסלם: ארנון אתה רוצה לפתוח?
דוד אמסלם: ארנון הסב את תשומת לבנו למה שסיכמנו רק שכנראה יש בעיה בניסוח.
דוד אמסלם: נעבור ישר לעניין, איזה ניסוח אתה מבקש תומר?
<תומר רוזנר: קודם ארנון יציג מה הוא מבקש.
<ארנון גלעדי: הסיכום בינינו היה לגבי ההבנות, מה שיש כרגע מבחינת האיגוד ימשיך לפעול כפי שיש היום על כל ההיבטים, החל מהנושא של הרישיון, דרך הנושא של התנאים, דרך הנושא של הכללים.
<ארנון גלעדי: כלומר, כל מה שיש היום נשאר כפי שהיה.
<ארנון גלעדי: אם אנחנו נבקש לעבור להיות חברה בנושא של ביוב, אנחנו לוקחים על עצמנו את כל התנאים החדשים שהחוק קובע, אין בזה שום סייג בנושאים האלה.
<ארנון גלעדי: אבל מה שיש עד היום, ככה אנחנו ממשיכים לפעול בו.
דוד אמסלם: אנחנו בעצם צריכים לקבל שתי החלטות: האחת, שיש חברת ביוב ומי שרוצה אז נכנס לכללים.
דוד אמסלם: ויש את הסוגיה של רישיון הפעלה.
דוד אמסלם: היות ומי שקיבל הסכם - - -
<שירה ברגמן: לתקן את הסעיף שמטיל - - -
דוד אמסלם: לכן בעצם התגלה פה סיפור, שלכאורה אחרי זה הרגולטור יכול לבוא ולשנות את התנאים.
דוד אמסלם: מה אתה מציע תומר רוזנר?
<תומר רוזנר: הנוסח שהיה בפעם הקודמת, שרואים את צו ההקמה כרישיון.
<תומר רוזנר: זה אני מבין לא מספק את נציג איגודן.
<ארנון גלעדי: זה פותח פתח.
<תומר רוזנר: זה בהחלט פותח פתח, אין ספק.
דוד אמסלם: אז איך נסגור את הפתח?
<תומר רוזנר: ההצעה שלנו, כדי להשיג את המטרה שהם מבקשים היא בעצם לתקן את הסעיף שמטיל את חובת הרישוי, לומר שחובת הרישוי הזאת לא תחול על איגוד ערים כזה.
דוד אמסלם: שהוא גם הולכה וגם - - -
<שירה ברגמן: שמספק הולכה.
<ארנון גלעדי: גם טיפול וגם הולכה ושיש לו גם צו הקמה.
<תומר רוזנר: לכל איגוד ערים יש צו הקמה.
<ארנון גלעדי: בסדר, גם וגם.
דוד אמסלם: נרשום את זה, שמי שיש לו צו הקמה - - -
<תומר רוזנר: אין איגוד ערים בלי צו הקמה.
דוד אמסלם: בוא נגיד את זה, מה אכפת לך?
<תומר רוזנר: כי אין צורך.
<ילנה נולוכבסקי: צו הקמה הוא מספיק, בעצם חברת הרישוי לא תחול על איגוד הערים, גם שירותי הולכה - - -
<נעמי ברנפלד: לא על איגוד ערים אלא על - - -
<תומר רוזנר: הקושי שאנחנו רואים בהצעה הזאת לא נוגעת לאיגוד ערים דן אלא לאיגודי ערים אחרים.
<תומר רוזנר: ההצדקה שאנחנו שמענו לדבר הזה - - -
<ארנון גלעדי: לדעתי יש רק עוד איגוד אחד שיש בו גם וגם, זה רמלה לוד.
<תומר רוזנר: ההצדקה שאנחנו שמענו להחרגה הזאת היא בכך שיש הסדר בחוק איגודי ערים שחל על האיגוד.
<תומר רוזנר: ההצדקה הזאת נכונה לכל איגוד ערים שעוסק בהולכה וטיפול ולא משנה אם הוא עוסק בזה, בזה או בשניהם ביחד.
<תומר רוזנר: אלא אם כן יש מישהו שיכול להסביר לנו את הצדקת ההבחנה מבחינה נורמטיבית.
<שירה ברגמן: את ההצדקה שדורשים שירותי הולכה וטיפול?
<תומר רוזנר: גם יחד, כן.
דוד אמסלם: למה לא, זה שני דברים שונים, אני אגיד לה.
<תומר רוזנר: לא, מבחינה נורמטיבית.
דוד אמסלם: נורמטיבית בוודאי.
דוד אמסלם: בגלל כשמדובר על מישהו שאחראי על כל המכלול, זה משהו שבעצם יש לו עוצמה גדולה, הוא כבר נותן את הטיפול בכול, הוא איגוד ערים בפני עצמו, הוא כבר מתנהל ככה.
<שירה ברגמן: הוא כבר היום מתנהל עם ההולכה ועם הטיפול - - -
דוד אמסלם: כן, הוא כבר מתנהל ככה.
דוד אמסלם: דרך אגב, הסיפור המרכזי שאני רואה אותו יותר בהולכה.
דוד אמסלם: זו הרשת הבעייתית.
דוד אמסלם: אז אם יש לו גם את המפעל וגם את ההולכה, יש לו בעצם את כל המכלול.
דוד אמסלם: אז גמרנו.
<תומר רוזנר: זה לא נותן תשובה לשאלה למה יהיה פטור מהרישיון - שזה בסדר - ואיגוד ערים שחל אותו הסדר נורמטיבי שחל עליו, שעוסק במקרה רק בהולכה או רק בטיפול - - -
דוד אמסלם: אמרנו, אני אסביר.
דוד אמסלם: בסופו של דבר זו לא שאלה נורמטיבית, אתה צריך להביא איזשהו חיתוך טכני.
דוד אמסלם: היות והוא בעצם נמצא בכל המתווה והוא בעצם מחזיק גם את הרשת וגם את המפעל, זה מה שאנחנו רוצים.
דוד אמסלם: אם כולם היו מתנהלים כמוהו, לא היתה בעיה בכלל.
<נעמי ברנפלד: צריך שתהיה רגולציה אחידה.
<נעמי ברנפלד: בגלל שאת שירותי ההולכה והטיפול שהם מחוץ לעיר הגדרנו כפעילות אחת, צריך שיהיה ממשק רגולטורי אחיד על מי שעושה את שירותי ההולכה ואת שירותי הטיפול.
<נעמי ברנפלד: במקרה של "איגודן" יש גם את שירותי ההולכה וגם את שירותי הטיפול תחת מערכת רגולטורית אחת.
<נעמי ברנפלד: באיגודי ערים שבהם יש רק את הטיפול, אז יש לך מערכת רגולטורית אחת שמתייחסת לטיפול ואין את אותה מערכת רגולטורית על הממשק בין ההולכה לטיפול.
דוד אמסלם: זה בדיוק התכלית של העסק.
דוד אמסלם: הרי הבעיה שלנו זה בהולכה.
דוד אמסלם: המפעלים זה לא הבעיה, הבעיה זה הרשת.
דוד אמסלם: לו יש גם את הרשת, גם את המפעל, זה בדיוק מה שאנחנו רוצים שיהיה.
דוד אמסלם: אם כולם היו כמוהו, לא היתה תכלית לחוק, הכול היה בסדר.
<תומר רוזנר: לצורך העניין, אנחנו מציעים לתקן את סעיף 14ב' המוצע, שמתיר את חובת הרישוי על ספקי ביוב.
<תומר רוזנר: רוני תקריאי את הנוסח.
<ארנון גלעדי: יש גם 149.
<אהוד אדירי: אם אין חובת רישוי אז לא צריך את 149.
דוד אמסלם: בבקשה רוני.
<רוני טיסר: בפסקה 11 להצעת החוק: בסעיף 14, האמור בו יסומן א' ואחריו יבוא ב': בלי לגרוע מהוראות סעיף קטן (א), לא יעסוק ספק שירותי ביוב ושירותי הולכה וטיפול אלא ניתן לו רישיון הולכה וטיפול לפי חוק זה ובהתאם לתנאיו.
<רוני טיסר: הוראה זו לא תחול על ספק שירותי הולכה וטיפול שהתקיים בו אחד מאלה: 1.
<רוני טיסר: הוא איגוד ערים למים וביוב כמשמעותו בפרק ב' לחוק איגודי ערים העוסק בשירותי הולכה וטיפול הכוללים הולכת שפכים וטיפול בהם גם יחד.
<רוני טיסר: חל לגביו פטור מהצורך בקבלת רישיון בהתאם לכללים שקבעה מועצת הרשות לפי סעיף 21א'.
<ארנון גלעדי: רגע, זה אחד.
<ילנה נולוכבסקי: אבל זה מחייב את רשות המים לתת פטור.
<שירה ברגמן: לא, לא.
<רעיה עדני: זה אחד מהשניים, לא גם וגם.
<רעיה עדני: או זה או זה.
<ארנון גלעדי: ואז זה גם מתקן את כל הדברים של כל הכללים.
<רעיה עדני: תסתכלי ב-149, זה אומר, מי שיש לו רישיון, זה יחול עליו: בעל שירותי הולכה וטיפול שיש בידו רישיון.
<רעיה עדני: תסתכלי ב-149ב'.
<ארנון גלעדי: זה גם חל לגבי המפה שלכם בנושא מט"שים, כשקבעתם את תחומי הגזרה?
<רעיה עדני: המפה היא לא חלק מהצעת החוק.
<ארנון גלעדי: אני יודע.
<רעיה עדני: המפה, קודם כל היא יצאה להערות הציבור במסגרת הדיון במועצת רשות המים, נשמח לשמוע גם את ההערות שלכם אם אפשר.
<רעיה עדני: אם צריך לתקן, כבר הבנתי את הסוגיה מדיון שהתקיים קודם, צריך לתקן את זה במועצה.
<רעיה עדני: אבל בכל מקרה, החוק לא מתנגש עם זה.
<ארנון גלעדי: כלומר, לפי החוק הזה אפשר לצרף מט"שים נוספים?
<רעיה עדני: כן.
<תומר רוזנר: ארנון, תציג את הדברים על השולחן.
<ארנון גלעדי: הם עשו כרגע מפה שחילקו את הארץ לשלושה אזורים.
<תומר רוזנר: ל-12.
<שירה ברגמן: ל-12.
<ארנון גלעדי: לא, לשלושה אזורים ראשיים.
<שירה ברגמן: 12 אזורים.
<ארנון גלעדי: 12 אזורים שקבעו את גזרות הטיפול.
<ארנון גלעדי: כרגע סיכמנו אתם על תכנית עבודה רב שנתית, שמצרפים אלינו את הרצליה, רמת השרון והוד השרון.
<ארנון גלעדי: בנוסף לזה, לגבי הנושא של יבנה, רמלה לוד, בבדיקת אופציות צירוף.
<ארנון גלעדי: במפה שהם מפרסמים יש החרגה של הקטע הצפוני והחרגה של הקטע הדרומי.
<תומר רוזנר: זה כאילו אזור אחר.
<ארנון גלעדי: כאילו אזורים אחרים.
<ארנון גלעדי: החוק הזה ימנע את ההגדלה של האזורים האחרים.
<ילנה נולוכבסקי: מה שכתוב, אם אני מבינה נכון, בחוק תאגידי המים המקורי כמו שהוא כתוב כרגע, חברה שהיא תאגיד מים וביוב לא תקבל שירותים או לא תתחבר אלא תאגיד מים וביוב אחר.
דוד אמסלם: טוב רבותי, אני רוצה להביא את זה להצבעה.
<ארנון גלעדי: מה שחשוב תומר, שהחוק הזה לא ימנע נושא של התחברות מט"שים נוספים.
דוד אמסלם: אליך כאילו.
<ארנון גלעדי: כן.
<תומר רוזנר: אני צריך לבדוק את זה.
<ארנון גלעדי: ברגע שהסיפור התחיל לעלות, התחלתי לבדוק את הדברים הנוספים ואז נאמר לי, שזה לא קשור בחוק, זה לא מופיע בחוק אבל אני מקווה שהחוק לא מונע התחברות.
<דוד קופר: כל עוד הם לא חברת ביוב.
<דוד קופר: התיקון לחוק לא מונע את ההתחברות הזאת.
<דוד קופר: אם וכאשר הם יהפכו להיות חברת ביוב יותר מאוחר - - -
<ארנון גלעדי: עזוב חברת ביוב, במצב הנוכחי.
<דוד קופר: במצב הנוכחי החוק לא מונע.
דוד אמסלם: טוב רבותי, אני יכול להביא את זה להצבעה?
<תומר רוזנר: תן לי רגע לבדוק מה הוא שואל.
<דוד קופר: אדוני היושב ראש, אפשר אולי להציע, שבכל מקרה ויוחלט שאם בשלב הנוסח נמצא, שנוצרת מניעה כזאת אז נוכל לבוא ולתקן את זה.
<ארנון גלעדי: בסדר.
<דוד קופר: אם זה מקובל על תומר.
דוד אמסלם: הוא יגיד לך שלא.
<תומר רוזנר: לא, אין דבר כזה.
דוד אמסלם: אנחנו יכולים להכריז על זה באופן פוזיטיבי?
דוד אמסלם: אחרי זה אתה תבדוק.
דוד אמסלם: זה אתה יכול.
דוד אמסלם: אנחנו נרשום, אחרי זה אתה תנסח את זה, שחוק זה לא ימנע חיבור של מט"שים נוספים לספק שירותי ביוב.
דוד אמסלם: ספק שירותי ביוב שאינו חברת ביוב, זה לא ימנע ממנו לקבל ולהתחבר לספק ביוב נוסף.
<דוד קופר: מבלי לגרוע מהוראות כל דין.
<ארנון גלעדי: גם אם זה מחוץ לתחום, גם אם מחוץ למרחב.
<שירה ברגמן: אני מניחה, שמה שאנחנו באמת נעשה יהיה בתוך - - -
<ארנון גלעדי: גם אם מחוץ למרחב הביוב.
<רעיה עדני: יותר מזה, האינטרס קודם כל אצלנו.
<תומר רוזנר: אם יהיה צורך בזה, נוסיף.
דוד אמסלם: מי בעד החוק כפי שתוקן, ירים את ידו.
דוד אמסלם: מי נגד, מי נמנע.
דוד אמסלם: התיקון לפרק ז' (מים וביוב), מתוך הצעת החוק התכנית הכלכלית (תיקוני חקיקה ליישום המדיניות הכלכלית לשנות התקציב 2017-2018, התשע"ז-2016, התקבל פה אחד.
דוד אמסלם: אני חייב לנסוע, תודה לכולם, הישיבה נעולה.
דוד אמסלם: רבותי, אני מתכבד לפתוח את הישיבה בדיון בנושא של רישוי עסקים.
<תומר רוזנר: לא, זה לא החוק, זו רוויזיה על מה שעשינו.
דוד אמסלם: הרוויזיה של רישוי העסקים.
<אריאל יוצר: איזה מהן?
דוד אמסלם: נתחיל הצבעה על הרוויזיה.
<תומר רוזנר: יש לנו קודם כול בקשה לרוויזיה.
<תומר רוזנר: יש לנו שני נושאים שכבר אושרו בוועדה: אחד, הנושא של רישוי בדרך של הצהרה עצמית; והנושא השני זה תיקונים בחוק התכנון והבנייה שנועדו לאפשר שינוי שימוש שלא במסלול של שימוש חורג, ושינויים בהיטל השבחה לגבי שימוש חורג מתוכנית או מהיתר, שנועדו לאפשר עסקים.
<תומר רוזנר: במסגרת הדיון נוסף גם סעיף שעניינו פטור בתנאים מסוימים למתקנים פוטו-וולטאים, והסיכום היה שבעצם הנושא הזה יבוא לרוויזיה.
<תומר רוזנר: אם יש הסתייגויות למשרדי הממשלה בנושאים האלה נשמע אותם, ואז הוועדה תחליט אם היא עומדת על הנוסח כפי שהיא אישרה אותו קודם או משנה משהו.
דוד אמסלם: מה הרוויזיה?
<תומר רוזנר: הרוויזיה היא רוויזיה כללית על הצעת החוק.
<תומר רוזנר: ביקשתם שהממשלה תשקול את השינויים שהוועדה הכניסה, נתתם להם הזדמנות נוספת.
דוד אמסלם: מה עמדת הממשלה?
<אריאל יוצר: עמדת הממשלה, אני עובר נושא נושא, בסדר?
<אריאל יוצר: עמדת הממשלה על עניין היטל ההשבחה על השימוש החורג על סוגיו - - -
דוד אמסלם: זה היה השבחה או ארנונה?
<תומר רוזנר: השבחה.
<אריאל יוצר: השבחה.
<אריאל יוצר: עמדת הממשלה המקורית כמו שהצביעו עליה בהצעת החוק אמרה: אין התניה בין תשלום היטל השבחה למתן שימוש חורג, ומוסיפים את פקודת מסים גבייה.
<אריאל יוצר: במהלך הדיונים כאן לאור בקשת הוועדה, עמדת הוועדה, התקדמנו עוד צעד וקבענו שבשימוש חורג מהיתר ישולם בתחילת הדרך 25% ויחול פקודת מסים גבייה על היתר, ו-40% בשימוש חורג מתוכנית עם פקודת מסים גבייה.
<אריאל יוצר: בעינינו זו פשרה מספקת, ואנחנו מבקשים לשמור עליה ככה.
דוד אמסלם: זאת אומרת, בעצם מה?
דוד אמסלם: אתם מתנגדים לעניין?
<תומר רוזנר: לא, הם מתנגדים לשינוי ממה שהוועדה החליטה.
<אריאל יוצר: לא מתנגדים, רוצים לשמור על ההצעה כמו שהוועדה הציעה אותה ולא לשנות.
דוד אמסלם: אתם תומכים במה שסיכמנו?
<אריאל יוצר: כן, 25%, 40% עם פקודת מסים גבייה.
<תומר רוזנר: ולגבי הפוטו-וולטאי מה?
<אריאל יוצר: זה לעניין הזה.
<אריאל יוצר: לגבי הפוטו-וולטאי, מה שנדון בוועדה – ואני חושב שהם בחדר הצדדי דנים על זה עוד פעם – זה שיהיה פטור מהיטל השבחה עד 200 מטר על גג במגורים ושימוש נלווה לעסק.
<אריאל יוצר: כממשלה אנחנו עומדים מאחורי העניין הזה.
<אריאל יוצר: אני חושב שלמגישת ההסתייגות יש הסתייגות על ההסתייגות, והם נמצאים שם.
דוד אמסלם: אתם בעצם מסכימים לקטע של המלצה עם מטר?
<אריאל יוצר: במגורים ושימוש לעסק על גג.
<סיון להבי: גגות.
דוד אמסלם: על גג, על מגורים, ועל גגות של עסקים עד 200 מטר.
<אריאל יוצר: ומגורים.
דוד אמסלם: ומה קורה למפעלים בשימוש עצמי, למשל?
<סיון להבי: כל מתקן שהוא על גג - - -
דוד אמסלם: דקה, אסביר למה הכוונה.
דוד אמסלם: תראה, אנחנו בעצם מדברים על ארנונה עכשיו.
<אריאל יוצר: לא, על היטל השבחה.
דוד אמסלם: אה, גם השבחה?
<תומר רוזנר: רק השבחה.
<תומר רוזנר: על ארנונה יש להם כבר פטור היום עד 200 מטר.
<אריאל יוצר: יש להם אגורה.
<סיון להבי: עד 200 מטר יש פטור לפי פקודת - - -
<תומר רוזנר: אבל שם זה לא מוגבל.
<סיון להבי: רק על גג.
<תומר רוזנר: רק על גג, אבל לא מוגבל בייעוד כשזה למגורים או לעסק.
<סיון להבי: אנחנו רוצים להיות מתואמים להצעה החוק.
<תומר רוזנר: שם זה לא מוגבל, אם אינני טועה.
<תומר רוזנר: סיון, שם זה מוגבל?
דוד אמסלם: בעצם עד 200 מטר אנחנו אומרים בעצם שיש פטור מהשבחה.
דוד אמסלם: וזה על בתי מגורים.
<אריאל יוצר: ושימוש נלווה לעסק, זה לא השימוש העיקרי.
<תומר רוזנר: מה שאמרת, שימוש עצמי של מפעל.
דוד אמסלם: שימוש נלווה לעסק זה שימוש של מפעל?
דוד אמסלם: נניח שמפעל רוצה אספקה עצמית.
<אריאל יוצר: בדרך כלל כל מה שנמצא על גג - - -
דוד אמסלם: דקה, יוצר.
דוד אמסלם: זה לא במגבלת ה-200 מטר, נכון?
דוד אמסלם: זה שני דברים שמצטברים?
<תומר רוזנר: כן, מצטברים.
דוד אמסלם: שני תנאים מצטברים.
<אריאל יוצר: 200 מטר בשימוש נלווה.
דוד אמסלם: ואם יש לך עסק שבעצם רוצה, ויש לנו עניין במדינה לעודד אותו לפחות לתצרוכת העצמית שלו, למה שניתן לו היטל השבחה?
דוד אמסלם: הוא משתמש בזה לעצמו, הוא לא מוכר, זה לא עסק.
<תומר רוזנר: זה חוסך כסף.
דוד אמסלם: בסדר, אבל יש לנו גם אינטרס בעניין הזה.
<תומר רוזנר: כל עסק יש לו אינטרס.
<אריאל יוצר: רק תסביר את השאלה.
דוד אמסלם: אם נניח הוא נהיה סוחר ונהיה לי עכשיו מוכר חשמל אז זה משהו אחר.
דוד אמסלם: אם למשל יש עסק, מאפייה שהחליטה שהיא שמה על הגג - - -
יעל כהן-פארן: אפשר להיות מפיק חשמל גג של 1,000 מטרים גם.